CELEX: 32003D0354
Language: el
Date: 2003-05-13 00:00:00
Title: 2003/354/ΕΚ: Απόφαση του Συµβουλίου, της 13ης Μαΐου 2003, που επιτρέπει στη Γερµανία να εφαρµόσει µέτρο παρέκκλισης από το άρθρο 17 της έκτης οδηγίας 77/388/ΕΟΚ περί εναρµονίσεως των νοµοθεσιών των κρατών µελών των σχετικών µε τους φόρους κύκλου εργασιών

Avis juridique important

|

32003D0354

2003/354/ΕΚ: Απόφαση του Συµβουλίου, της 13ης Μαΐου 2003, που επιτρέπει στη Γερµανία να εφαρµόσει µέτρο παρέκκλισης από το άρθρο 17 της έκτης οδηγίας 77/388/ΕΟΚ περί εναρµονίσεως των νοµοθεσιών των κρατών µελών των σχετικών µε τους φόρους κύκλου εργασιών  

Επίσημη Εφημερίδα αριθ. L 123 της 17/05/2003 σ. 0047 - 0048

Απόφαση του Συμβουλίουτης 13ης Μαΐου 2003που επιτρέπει στη Γερμανία να εφαρμόσει μέτρο παρέκκλισης από το άρθρο 17 της έκτης οδηγίας 77/388/ΕΟΚ περί εναρμονίσεως των νομοθεσιών των κρατών μελών των σχετικών με τους φόρους κύκλου εργασιών(2003/354/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την έκτη οδηγία 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών των σχετικών με τους φόρους κύκλου εργασιών - κοινό σύστημα φόρου προστιθέμενης αξίας: ομοιόμορφη φορολογική βάση(1), και ιδίως το άρθρο 27 παράγραφος 1,την πρόταση της Επιτροπής(2),Εκτιμώντας τα ακόλουθα:(1) Με επιστολή που καταχωρήθηκε στις 17 Δεκεμβρίου 2002 στη Γενική Γραμματεία της Επιτροπής, οι γερμανικές αρχές ζήτησαν την άδεια να παρατείνουν την εφαρμογή παρέκκλισης που τους είχε χορηγηθεί με το άρθρο 1 της απόφασης 2000/186/ΕΚ του Συμβουλίου(3).(2) Τα άλλα κράτη μέλη ενημερώθηκαν σχετικά με την αίτηση αυτή στις 17 Ιανουαρίου 2003.(3) Το μέτρο παρέκκλισης αποσκοπεί στον πλήρη αποκλεισμό του δικαιώματος έκπτωσης του ΦΠΑ που επιβάλλεται στις δαπάνες σχετικά με αγαθά και υπηρεσίες όταν το ποσοστό χρησιμοποίησής τους για τις ιδιωτικές ανάγκες του υποκείμενου σε φόρο ή του προσωπικού του, ή γενικότερα για χρήση ξένη προς τις ανάγκες της επιχείρησης, είναι υψηλότερο του 90 %. Αυτό το μέτρο αποτελεί παρέκκλιση από το άρθρο 17 της οδηγίας 77/388/ΕΟΚ, όπως τροποποιήθηκε από το άρθρο 28 της εν λόγω οδηγίας, και αιτιολογείται από την ανάγκη απλοποίησης της διαδικασίας επιβολής του ΦΠΑ. Επηρεάζει το ποσό του οφειλόμενου φόρου κατά αμελητέο μόνον τρόπο στο στάδιο της τελικής κατανάλωσης.(4) Η ισχύς της άδειας έληξε στις 31 Δεκεμβρίου 2002, ενώ δεν έχουν μεταβληθεί και υφίστανται ακόμη τα πραγματικά και νομικά περιστατικά που δικαιολόγησαν την εφαρμογή του εν λόγω μέτρου απλοποίησης.(5) Θα πρέπει συνεπώς να παραταθεί η διάρκεια ισχύος της νέας άδειας μέχρι τις 30 Ιουνίου 2004. Αυτό το μέγιστο χρονικό διάστημα επιτρέπει να επανεξετασθεί η παρέκκλιση με βάση την απόφαση της υπόθεσης C-17/01, για την οποία θα αποφανθεί το Δικαστήριο πιθανώς κατά τη διάρκεια του έτους 2003.(6) Η παρέκκλιση δεν θα έχει αρνητικές επιπτώσεις στους ιδίους πόρους των Κοινοτήτων που προέρχονται από τον ΦΠΑ,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Κατά παρέκκλιση του άρθρου 17 παράγραφος 2 της οδηγίας 77/388/ΕΟΚ επιτρέπεται στη Γερμανία να αποκλείσει πλήρως τις δαπάνες για αγαθά και υπηρεσίες από το δικαίωμα έκπτωσης του ΦΠΑ όταν το ποσοστό χρησιμοποίησής τους για τις ιδιωτικές ανάγκες του υποκείμενου σε φόρο ή του προσωπικού του, ή γενικότερα για χρήση ξένη προς τις ανάγκες της επιχείρησης, είναι υψηλότερο του 90 %.Άρθρο 2Η παρούσα απόφαση εφαρμόζεται μέχρι τις 30 Ιουνίου 2004.Άρθρο 3Η παρούσα απόφαση απευθύνεται στην Ομοσπονδιακή Δημοκρατία της Γερμανίας.Βρυξέλλες, 13 Μαΐου 2003.Για το ΣυμβούλιοΟ ΠρόεδροςΜ. Χρυσοχοΐδης(1) ΕΕ L 145 της 13.6.1977, σ. 1· οδηγία όπως τροποποιήθηκε τελευταία από την οδηγία 2002/93/ΕΚ (ΕΕ L 331 της 7.12.2002, σ. 27).(2) Πρόταση της 18ης Μαρτίου 2003 (δεν έχει ακόμα δημοσιευθεί στην Επίσημη Εφημερίδα).(3) ΕΕ L 59 της 4.3.2000, σ. 12.